Gradsko vijeće Grada Delnica na temelju članka 17. stavka 1. podstavka 2. Zakona o sustavu

civilne zaštite (NN 82/15, 118/18, 31/20, 20/21, 114/22), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. Statuta Grada Delnica (SN GD 2/21), na današnjoj sjednici donijelo je

**ZAKLJUČAK O USVAJANJU PROCJENE RIZIKA OD VELIKIH NESREĆA ZA GRAD DELNICE**

**Članak 1.**

Usvaja se Procjena rizika od velikih nesreća za Grad Delnice (dalje u tekstu: Procjena) koju je

izradila radna skupina osnovana Odlukom gradonačelnice o postupku izrade Procjene rizika od velikih nesreća za Grad Delnice.

**Članak 2.**

Sukladno članku 7. stavku 3. Pravilnika o smjernicama za izradu procjena rizika od katastrofa

i velikih nesreća za područje Republike Hrvatske i jedinica lokalne i područne (regionalne)

samouprave (NN 65/16), za potrebe izrade Procjene rizika od velikih nesreća za Grad Delnice,

ugovorom je angažiran ovlaštenik za prvu grupu stručnih poslova u području planiranja civilne

zaštite, u svojstvu konzultanta, ALFA ATEST d.o.o., iz Splita, Poljička cesta 32.

**Članak 3.**

Procjena se sastoji od tekstualnog i grafičkog dijela te je sastavni dio ovog Zaključka.

**Članak 4.**

Tekstualni i grafički dio Procjene dostupan je u nadležnom upravnom tijelu Grada Delnica i na službenoj mrežnoj stranici Grada.

KLASA: 245-02/24-01/1

URBROJ: 2170-6-5-4-24-2

Delnice, 27. svibnja 2024. godine

Gradsko vijeće Grada Delnica

Predsjednica

Ivana Pečnik Kastner, v.r.